1997A1716 — RO — 01.01.2012 — 001.003

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:









▼B

ACORD DE ASOCIERE EURO-MEDITERANEAN INTERIMAR

privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte







COMUNITATEA EUROPEANĂ, denumită în continuare „Comunitatea”, pe de o parte, și ORGANIZAȚIA PENTRU ELIBERAREA PALESTINEI (OLP) CARE ACȚIONEAZĂ ÎN NUMELE AUTORITĂȚII PALESTINIENE DIN CISIORDANIA ȘI FÂȘIA GAZA, denumită în continuare „Autoritatea Palestiniană”, pe de altă parte, AVÂND ÎN VEDERE importanța legăturilor existente între Comunitate și poporul palestinian din Cisiordania și Fâșia Gaza și valorile comune pe care aceștia le împărtășesc; AVÂND ÎN VEDERE că OLP și Comunitatea doresc să consolideze aceste legături și să stabilească relații durabile fondate pe parteneriat și reciprocitate; AVÂND ÎN VEDERE importanța pe care părțile o acordă principiilor Cartei Organizației Națiunilor Unite, în special respectării drepturilor omului, principiilor democratice și libertăților politice și economice, care constituie chiar fundamentul relațiilor lor; DORIND să consolideze cadrul relațiilor dintre Comunitatea Europeană și Orientul Mijlociu și al integrării economice regionale a țărilor din Orientul Mijlociu, acest obiectiv trebuind să fie realizat imediat ce condițiile vor permite acest lucru; AVÂND ÎN VEDERE diferențele de dezvoltare economică și socială care există între părți și necesitatea de a intensifica eforturile existente pentru a promova dezvoltarea economică și socială în Cisiordania și în Fâșia Gaza; DORIND să stabilească o cooperare, susținută printr-un dialog periodic, privind problemele economice, culturale, științifice și de educație în vederea îmbunătățirii cunoașterii și înțelegerii mutuale; AVÂND ÎN VEDERE angajamentul părților în favoarea liberului schimb, în special respectarea dispozițiilor Acordului General pentru Tarife și Comerț din 1994; DORIND să se bazeze pe regimurile comerciale autonome existente între părți și să le plaseze pe o bază contractuală și reciprocă; CONVINSE de necesitatea de a promova un nou climat pentru relațiile lor economice în vederea îmbunătățirii condițiilor fluxurilor de investiții; AVÂND ÎN VEDERE drepturile și obligațiile părților care decurg din acordurile internaționale pe care le-au semnat; CONVINSE că participarea deplină și efectivă a Autorității Palestiniene la Parteneriatul euro-mediteranean lansat la Conferința de la Barcelona constituie o etapă importantă în normalizarea relațiilor dintre părți, care ar trebui să se traducă, în circumstanțele actuale, printr-un acord interimar; CONȘTIENTE de importanța majoră pe care o are, pe plan politic, organizarea alegerilor palestiniene din 20 ianuarie 1996 pentru procesul care duce la un aranjament definitiv bazat pe rezoluțiile 242 și 338 ale Consiliului de Securitate al Organizației Națiunilor Unite; RECUNOSCÂND că prezentul acord ar trebui să fie înlocuit printr-un acord de asociere euro-mediteranean de îndată ce condițiile vor permite acest lucru, CONVIN DUPĂ CUM URMEAZĂ:







Articolul 1

(1) Se stabilește un Acord de asociere interimar privind schimburile comerciale și cooperarea dintre Comunitate și Autoritatea Palestiniană.

(2) Prezentul acord are drept obiective:

— instaurarea unui cadru adecvat pentru un dialog global între părți, care să permită instaurarea de relații strânse între ele;

— crearea condițiilor unei liberalizări progresive a comerțului;

— promovarea, prin dialog și cooperare, de relații economice și sociale echilibrate între părți;

— contribuția la dezvoltarea socială și economică a Cisiordaniei și Fâșiei Gaza;

— încurajarea cooperării regionale în vederea consolidării coexistenței pașnice și a stabilității politice și economice;

— promovarea cooperării în alte domenii de interes reciproc.

Articolul 2

Relațiile dintre părți, precum și toate dispozițiile din prezentul acord, se bazează pe respectarea principiilor democratice și a drepturilor fundamentale ale omului enunțate în Declarația Universală a Drepturilor Omului, care inspiră politicile lor interne și internaționale și constituie un element esențial al prezentului acord.







TITLUL I

LIBERA CIRCULAȚIE A BUNURILOR







PRINCIPII DE BAZĂ

Articolul 3

Comunitatea și Autoritatea Palestiniană stabilesc în mod progresiv o zonă de liber schimb, pe o perioadă de tranziție care nu se întinde după data de 31 decembrie 2001, în funcție de modalitățile enunțate în prezentul titlu și în conformitate cu dispozițiile din Acordul General pentru Tarife și Comerț din 1994 și din alte acorduri multilaterale privind comerțul cu bunuri anexate la Acordul de instituire a Organizației Mondiale a Comerțului (OMC), denumit în continuare „GATT”.







CAPITOLUL 1

PRODUSE INDUSTRIALE

Articolul 4

▼M3

Dispozițiile din prezentul capitol se aplică produselor originare din Uniunea Europeană și din Cisiordania și Fâșia Gaza, altele decât cele prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și decât cele enumerate în secțiunea 1 punctul (ii) din anexa 1 la Acordul privind agricultura din cadrul GATT. Cu toate acestea, prezentul capitol se aplică în continuare în cazul lactozei chimic pure de la codul NC 1702 11 00 și al glucozei și siropului de glucoză care conțin în stare uscată minimum 99 % din greutate glucoză, de la codurile NC ex 1702 30 50 și ex 1702 30 90 .

▼B

Articolul 5

In schimburile comerciale dintre Comunitate și Cisiordania și Fâșia Gaza nu se introduce nici un drept vamal nou de import și nici o taxă cu efect echivalent.

Articolul 6

Produsele originare din Cisiordania și Fâșia Gaza sunt admise la importul în Comunitate cu scutirea de drepturi vamale și de taxe cu efect echivalent și fără restricții cantitative sau măsuri cu efect echivalent.

Articolul 7

(1) Dispozițiile din prezentul capitol nu aduc atingere menținerii de către Comunitate a unui element agricol la importul produselor originare din Cisiordania și Fâșia Gaza enumerate în anexa I.

Dispozițiile din capitolul 2 aplicabile produselor agricole se aplică mutatis mutandis elementului agricol.

(2) Pentru produsele originare din Comunitate enumerate în anexa 2, Autoritatea Palestiniană poate conserva, pe durata prezentului acord, drepturi vamale de import și taxe cu efect echivalent la un nivel care nu depășește pe cele în vigoare la 1 iulie 1996.

(3) Comitetul mixt înființat prin articolul 63 poate decide concesii suplimentare pe care părțile și le acordă pe bază de reciprocitate.

Articolul 8

(1) Drepturile vamale și taxele cu efect echivalent aplicabile la importul în Cisiordania și în Fâșia Gaza de produse originare din Comunitate, altele decât cele enumerate în anexele 2 și 3, se elimină după intrarea în vigoare a prezentului acord.

(2) Începând cu data de intrare în vigoare a prezentului acord, Autoritatea Palestiniană poate percepe impuneri fiscale care nu depășesc 25 % din valoarea produselor originare din Comunitate, enumerate în anexa 3, importate în Cisiordania și Fâșia Gaza. Aceste impuneri sunt eliminate în mod progresiv în conformitate cu următorul calendar:

la un an după intrarea în vigoare a prezentului acord, fiecare impunere este redusă la 90 % din impunerea de bază;

la doi ani după intrarea în vigoare a prezentului acord, fiecare impunre se reduce la 80 % din impunerea de bază;

la trei ani după intrarea în vigoare a prezentului acord, fiecare impunere se reduce la 70 % din impunerea de bază;

la patru ani după intrarea în vigoare a prezentului acord, fiecare impunere se reduce la 60 % din impunerea de bază;

la cinci ani după intrarea în vigoare a prezentului acord, se elimină orice impunere rămasă.

(3) În cazul în care apar dificultăți importante în legătură cu un anumit produs, calendarul prevăzut în alineatul (2) poate fi revizuit de comun acord de comitetul mixt, prin aceasta înțelegându-se că aplicarea sa nu poate fi suspendată mai mult de perioada de tranziție maximă de cinci ani. În cazul în care comitetul mixt nu a luat nici o decizie în termen de treizeci de zile de la notificarea cererii de revizuire a calendarului, Autoritatea Palestiniană poate suspenda provizoriu aplicarea acestuia pe o perioadă care nu poate fi mai mare de un an.

(4) În cazul aplicării erga omnes a reducerii impunerii, impunerea redusă înlocuiește impunerea de bază prevăzut în alineatul (2) începând cu data la care se aplică reducerea.

(5) Autoritatea Palestiniană notifică Comunității drepturile și impunerile sale de bază.

Articolul 9

Dispozițiile privind eliminarea drepturilor vamale de import se aplică de asemenea drepturilor vamale cu caracter fiscal.

Articolul 10

(1) Prin derogare de la articolele 5 și 8, Autoritatea Palestiniană poate lua măsuri excepționale pe o durată limitată pentru introducerea, majorarea sau restabilirea drepturilor vamale.

(2) Aceste măsuri nu se pot aplica decât industriilor create recent sau anumitor sectoare în restructurare sau confruntate cu serioase dificultăți, în special când aceste dificultăți generează grave probleme sociale.

(3) Drepturile vamale de import în Cisiordania și în Fâșia Gaza de produse originare din Comunitate care sunt introduse prin aceste măsuri excepționale nu pot depăși 25 % ad valoremși trebuie să mențină o marjă de preferință pentru produsele originare din Comunitate. Valoarea totală a importurilor de produse supuse acestor măsuri nu poate depăși 15 % din importurile totale de produse industriale originare din Comunitate în cursul ultimului an pentru care sunt disponibile statistici.

(4) Durata aplicării acestor măsuri este limitată la cinci ani, cu excepția cazului în care o durată mai lungă este autorizată de către comitetul mixt.

(5) Autoritatea Palestiniană informează comitetul mixt cu privire la toate măsurile excepționale pe care intenționează să le adopte și, la cererea Comunității, au loc consultații privind măsurile și sectoarele în cauză înainte de punerea în aplicare a acestor măsuri. Atunci când Autoritatea Palestiniană adoptă astfel de măsuri, prezintă comitetului mixt un calendar de eliminare a drepturilor vamale introduse în temeiul prezentului articol. Acest calendar prevede eliminarea progresivă a acestor drepturi prin tranșe anuale egale, cel târziu de la sfârșitul celui de-al doilea an care urmează introducerii lor. Comitetul mixt poate decide un calendar diferit.







CAPITOLUL 2

▼M3

PRODUSE AGRICOLE, PRODUSE AGRICOLE TRANSFORMATE, PEȘTE ȘI PRODUSE PESCĂREȘTI

▼B

Articolul 11

▼M3

Dispozițiile din prezentul capitol se aplică produselor originare din Uniunea Europeană și din Cisiordania și Fâșia Gaza prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și celor enumerate în secțiunea 1 punctul (ii) din anexa 1 la Acordul privind agricultura din cadrul GATT, cu excepția lactozei chimic pure de la codul NC 1702 11 00 și a glucozei și siropului de glucoză care conțin în stare uscată minimum 99 % din greutate glucoză, de la codurile NC ex 1702 30 50 și ex 1702 30 90 , pentru care accesul fără taxe pe piață a fost deja acordat la capitolul 1.

▼B

Articolul 12

▼M3

Uniunea Europeană și Autoritatea Palestiniană instituie în mod progresiv o mai mare liberalizare a schimburilor lor comerciale cu produse agricole, produse agricole transformate, pește și produse pescărești care prezintă interes pentru ambele părți.

▼B

Articolul 13

▼M3

(1) La importul în Uniunea Europeană, produsele agricole, produsele agricole transformate, peștele și produsele pescărești originare din Cisiordania și Fâșia Gaza, enumerate în Protocolul nr. 1, sunt supuse regimului prevăzut în protocolul respectiv.

(2) La importul în Cisiordania și Fâșia Gaza, produsele agricole, produsele agricole transformate, peștele și produsele pescărești originare din Uniunea Europeană, enumerate în Protocolul nr. 2, sunt supuse regimului prevăzut în protocolul respectiv.

▼B

Articolul 14

(1) Începând cu 1 ianuarie 1999, Comunitatea și Autoritatea Palestiniană examinează situația în vederea stabilirii măsurilor de liberalizare care urmează să fie aplicate de către Comunitate și Autoritatea Palestiniană de la 1 ianuarie 2000 în conformitate cu obiectivul enunțat la articolul 12.

(2) Fără a aduce atingere dispozițiilor alineatului (1) și ținând seama de volumul schimburilor comerciale cu produse agricole între părți și de sensibilitatea specială a acestor produse, Comunitatea și Autoritatea Palestiniană examinează în cadrul comitetului mixt, pentru fiecare produs și pe o bază ordonată și reciprocă, posibilitatea de a acorda alte concesii.







CAPITOLUL 3

DISPOZIȚII COMUNE

Articolul 15

(1) In schimburile comerciale dintre Comunitate și Cisiordania și Fâșia Gaza nu se introduce nici o restricție nouă cantitativă la import sau măsură cu efect echivalent.

(2) Restricțiile cantitative și măsurile cu efect echivalent aplicabile la import în schimburile comerciale dintre Cisiordania și Fâșia Gaza și Comunitate sunt eliminate imediat după intrarea în vigoare a prezentului acord.

(3) Comunitatea și Autoritatea Palestiniană nu aplică între ele, la export, nici drepturi vamale sau taxe cu efect echivalent, nici restricții cantitative sau măsuri cu efect echivalent.

Articolul 16

(1) Produsele originare din Cisiordania și Fâșia Gaza nu beneficiază la importul în Comunitate de un regim mai favorabil decât cel pe care statele membre îl aplică între ele.

(2) Dispozițiile din prezentul acord se aplică fără a aduce atingere prevederilor Regulamentului (CEE) nr. 1911/91 al Consiliului din 26 iunie 1991 privind aplicarea dreptului comunitar în Insulele Canare.

Articolul 17

(1) În cazul introducerii normelor specifice ca urmare a punerii în aplicare a politicii sale agricole sau a unei modificări a normelor existente ori în caz de modificare sau de extindere a dispozițiilor privind punerea în aplicare a politicii sale agricole, partea în cauză poate modifica, pentru produsele care fac obiectul acestora, regimul prevăzut de prezentul acord.

(2) În această situație, partea în cauză informează comitetul mixt. La cererea celeilalte părți, comitetul mixt se reunește pentru a ține seama în mod corespunzător de interesele acestei alte părți.

(3) În cazul în care Comunitatea sau Autoritatea Palestiniană, în temeiul alineatului (1), modifică regimul stabilit de prezentul acord pentru produsele agricole, acestea consimt, pentru importurile originare din cealaltă parte, un avantaj comparabil celui prevăzut în prezentul acord.

(4) Aplicarea prezentului articol poate face obiectul consultărilor în cadrul comitetului mixt.

Articolul 18

(1) Părțile se abțin de la orice măsură sau practică de natură fiscală internă care stabilește, direct sau indirect, o discriminare între produsele uneia dintre părți și produsele similare originare ale celeilalte părți.

(2) Produsele exportate către teritoriul uneia dintre părți nu pot beneficia de rambursări ale impozitelor interne indirecte mai mari decât impozitele indirecte care le-au fost aplicate, direct sau indirect.

Articolul 19

(1) Prezentul acord nu aduce atingere menținerii sau stabilirii de uniuni vamale, de zone de liber schimb sau de regimuri de trafic de frontieră, în măsura în care acestea nu au ca efect modificarea regimului schimburilor comerciale prevăzut în prezentul acord.

(2) Părțile se consultă în cadrul comitetului mixt în ceea ce privește acordurile de creare de uniuni vamale sau de zone de liber schimb și, după caz, cu privire la orice alte aspecte importante legate de politicile lor comerciale cu țările terțe. În special, în eventualitatea aderării unei țări terțe la Uniunea Europeană, asemenea consultări au loc pentru a se asigura că se poate ține seama de interesele reciproce ale părților.

Articolul 20

În cazul în care una dintre părți constată practici de dumping în schimburile sale comerciale cu cealaltă parte în sensul articolului VI din GATT, aceasta poate lua măsurile corespunzătoare împotriva acestor practici, în conformitate cu Acordul privind aplicarea articolului VI al GATT și cu legislația sa internă din domeniu, în condițiile și în temeiul procedurilor prevăzute la articolul 23 din prezentul acord.

Articolul 21

În cazul în care importurile unui produs determinat cresc în asemenea proporții și condiții încât provoacă sau riscă să provoace:

— un prejudiciu grav producătorilor naționali de produse similare sau de produse direct concurențiale pe teritoriul uneia dintre părți sau

— grave perturbări într-un sector de activitate economic sau

— dificultăți susceptibile să altereze grav o situație economică regională,

partea interesată poate lua măsurile corespunzătoare în condițiile și potrivit procedurilor prevăzute la articolul 23.

Articolul 22

În cazul în care respectarea dispozițiilor din articolul 15 alineatul (3) determină:

(i) reexportul către o țară terță al unui produs supus de partea exportatoare unor restricții cantitative, unor drepturi vamale de export sau unor măsuri sau taxe cu efect echivalent sau

(ii) o penurie gravă sau un risc de penurie gravă a unui produs esențial pentru partea exportatoare

și situațiile prevăzute mai sus provoacă sau riscă să provoace dificultăți majore pentru partea exportatoare, aceasta poate lua măsurile corespunzătoare în condițiile și în conformitate cu procedurile prevăzute la articolul 23. Aceste măsuri trebuie să fie nediscriminatorii și să fie eliminate când condițiile nu mai justifică menținerea lor.

Articolul 23

(1) În cazul în care Comunitatea sau Autoritatea Palestiniană supune importurile de produse susceptibile să provoace dificultățile prevăzute la articolul 21 unei proceduri administrative care are drept obiect furnizarea rapidă de informații cu privire la evoluția comerțului, aceasta informează cealaltă parte.

(2) În cazurile specificate la articolele 20, 21 și 22, înainte de a lua măsurile care sunt prevăzute sau, imediat ce este posibil, în cazurile cărora li se aplică alineatul (3) litera (d) din prezentul articol, partea în cauză furnizează comitetului mixt toate informațiile utile în vederea găsirii unei soluții acceptabile pentru părți.

Trebuie să se acorde prioritate selectării măsurilor care aduc cele mai puține perturbări în funcționarea prezentului acord.

Măsurile de salvgardare sunt imediat notificate comitetului mixt și fac obiectul unor consultări periodice, în cadrul acestuia, în special în vederea eliminării lor de îndată ce circumstanțele permit acest lucru.

(3) Pentru punerea în aplicare a alineatului (2) se aplică următoarele dispoziții:

(a) în ceea ce privește articolul 20, partea exportatoare trebuie informată despre cazul de dumping imediat ce autoritățile părții importatoare au inițiat ancheta. În cazul în care nu a fost oprit dumpingul în sensul articolului VI din GATT sau în cazul în care nu s-a găsit nici o altă soluție satisfăcătoare în termen de treizeci de zile de la notificarea cazului, partea importatoare poate adopta măsurile corespunzătoare;

(b) în ceea ce privește articolul 21, dificultățile generate de situația prevăzută în acest articol sunt supuse examinării comitetului mixt, care poate lua orice decizie necesară pentru a le pune capăt. În cazul în care comitetul mixt sau partea exportatoare nu a luat decizia care să pună capăt dificultăților sau în cazul în care nu s-a găsit o soluție satisfăcătoare în termen de treizeci de zile de la notificarea cazului, partea importatoare poate adopta măsurile corespunzătoare pentru a rezolva problema. Aceste măsuri nu trebuie să depășească ceea ce este necesar pentru remedierea dificultăților care s-au manifestat;

(c) în ceea ce privește articolul 22, dificultățile generate de situațiile prevăzute în acest articol sunt supuse examinării comitetului mixt. Comitetul mixt poate lua orice decizie necesară pentru a pune capăt dificultăților. Dacă nu s-a luat o decizie în termen de treizeci de zile de la data notificării cazului, partea exportatoare poate aplica măsurile corespunzătoare la exportul produsului în cauză;

(d) atunci când circumstanțe excepționale care necesită o acțiune imediată fac imposibilă, după caz, informarea sau examinarea prealabilă, partea în cauză poate, în situațiile prevăzute la articolele 20, 21 și 22, să aplice fără întârziere măsurile de conservare strict necesare pentru a remedia situația și informează imediat cealaltă parte cu privire la aceasta.

▼M3

Articolul 23a

Retragerea temporară a preferințelor

(1) Părțile convin asupra caracterului esențial al cooperării și al asistenței administrative pentru punerea în aplicare și controlul tratamentului preferențial acordat în temeiul prezentului acord și își reafirmă angajamentul de a combate neregulile și frauda în domeniul vamal și în domenii conexe.

(2) Atunci când una dintre părți constată, pe baza unor informații obiective, lipsa cooperării/asistenței administrative și/sau nereguli sau fraude în domeniul prezentului acord, aceasta poate suspenda temporar tratamentul preferențial respectiv acordat produsului sau produselor în cauză, în conformitate cu prezentul articol.

(3) În sensul prezentului articol, lipsa cooperării/asistenței administrative înseamnă, între altele:

(a) nerespectarea repetată a obligației de verificare a caracterului originar al produsului sau produselor în cauză;

(b) refuzul repetat sau întârzierea nejustificată în efectuarea verificării ulterioare a dovezii originii și/sau în comunicarea rezultatelor acesteia;

(c) refuzul repetat sau întârzierea nejustificată în obținerea autorizației de efectuare a inspecțiilor pentru verificarea autenticității documentelor sau a acurateței informațiilor relevante pentru acordarea tratamentului preferențial respectiv.

(4) În sensul prezentului articol, neregulile sau fraudele pot fi constatate, între altele, atunci când informațiile obiective privind neregulile sau fraudele pun în evidență o creștere rapidă a importurilor de mărfuri, fără o explicație satisfăcătoare, care depășește nivelul obișnuit al producției și al capacității de export a celeilalte părți.

(5) Aplicarea unei suspendări temporare este supusă următoarelor condiții:

(a) Partea care a constatat, pe baza unor informații obiective, lipsa cooperării/asistenței administrative și/sau nereguli sau fraude notifică, fără întârzieri nejustificate, constatările sale Comitetului mixt, împreună cu informațiile obiective, și inițiază consultări în cadrul Comitetului mixt, pe baza tuturor informațiilor relevante și constatărilor obiective, în vederea identificării unei soluții acceptabile pentru ambele părți.

(b) În cazul în care părțile au avut consultări în cadrul Comitetului mixt, dar nu au convenit asupra unei soluții acceptabile în termen de 3 luni de la data notificării, partea în cauză poate suspenda temporar tratamentul preferențial respectiv acordat produsului sau produselor în cauză. O suspendare temporară trebuie notificată Comitetului mixt fără întârzieri nejustificate.

(c) Suspendările temporare în temeiul prezentului articol se limitează la ceea ce este necesar pentru protejarea intereselor financiare ale părții în cauză. Acestea nu depășesc o perioadă de șase luni, care poate fi reînnoită dacă până la data expirării sale nu s-a produs nicio schimbare a condițiilor care au condus la suspendarea inițială. Suspendările temporare fac obiectul unor consultări periodice în cadrul Comitetului mixt, în special în vederea încetării lor de îndată ce condițiile de aplicare nu mai sunt întrunite.

Fiecare parte publică în conformitate cu procedurile sale interne, în cazul Uniunii Europene, în Jurnalul Oficial al Uniunii Europene, anunțuri către importatori privind orice: notificare menționată la alineatul (5) litera (a); decizie menționată la alineatul (5) litera (b); și prelungire sau încetare, menționată la alineatul (5) litera (c).

▼B

Articolul 24

Nici o dispoziție a prezentului articol nu aduce atingere interdicțiilor sau restricțiilor de import, de export sau de tranzit, justificate din motive de moralitate publică, de ordin public, de securitate publică, de protecția a sănătății și a vieții persoanelor și animalelor sau de conservare a plantelor, de protecție a patrimoniului național care are o valoare artistică, istorică sau arheologică sau de protecție a proprietății intelectuale, industriale și comerciale, nici reglementărilor referitoare la aur sau la argint. Cu toate acestea, aceste interdicții sau restricții nu trebuie să constituie nici un mijloc de discriminare arbitrară, nici o restricție mascată în comerțul dintre părți.

Articolul 25

Noțiunea de „produse originare” în sensul aplicării dispozițiilor prezentului titlu și metodele de cooperare administrativă referitoare la acestea sunt definite în Protocolul nr. 3. Comitetul mixt poate decide să aducă modificările necesare acestui protocol, în vederea aplicării cumulului de origine convenit în declarația adoptată la Conferința de la Barcelona.

Articolul 26

Nomenclatura Combinată este utilizată pentru clasificarea bunurilor în comerțul dintre părți.







TITLUL II

PLĂȚI, CAPITALURI, CONCURENȚĂ, PROPRIETATE INTELECTUALĂ ȘI ACHIZIȚII PUBLICE







CAPITOLUL 1

PLĂȚI CURENTE ȘI CIRCULAȚIA CAPITALURILOR

Articolul 27

Sub rezerva dispozițiilor articolului 29, părțile se angajează să nu impună nici o restricție privind plățile curente referitoare la tranzacțiile curente.

Articolul 28

(1) În ceea ce privește tranzacțiile care sunt legate de balanța capitalurilor, părțile se angajează să nu impună nici o restricție circulației capitalurilor în ceea ce privește investițiile directe în Cisiordania și în Fâșia Gaza efectuate în societățile constituite în conformitate cu legislația în vigoare, nici lichidării sau repatrierii produsului acestor investiții sau a oricărui beneficiu care rezultă de aici.

(2) Părțile se consultă în vederea facilitării circulației capitalurilor între Comunitate și Cisiordania și Fâșia Gaza.

Articolul 29

În cazul în care unul sau mai multe state membre din Comunitate sau Autoritatea Palestiniană sunt confruntate sau riscă să fie confruntate cu grave dificultăți în privința balanței plăților, Comunitatea sau Autoritatea Palestiniană, după caz, poate, în conformitate cu condițiile stabilite în cadrul GATT și cu articolele VIII și XIV din statutul Fondului Monetar Internațional, să adopte pentru o perioadă limitată măsuri restrictive privind tranzacțiilecurente, care nu pot ajunge dincolo de ceea ce este necesar pentru a remedia situația balanței de plăți. Comunitatea sau Autoritatea Palestiniană, după caz, informează fără întârziere cealaltă parte și îi prezintă în cel mai scurt timp un calendar pentru eliminarea acestor măsuri.







CAPITOLUL 2

CONCURENȚĂ, PROPRIETATE INTELECTUALĂ ȘI ACHIZIȚII PUBLICE

Articolul 30

(1) Sunt incompatibile cu buna funcționare a prezentului acord, în măsura în care sunt susceptibile să afecteze comerțul dintre Comunitate și Autoritatea Palestiniană:

(i) toate acordurile dintre întreprinderi, toate deciziile de asociere dintre întreprinderi și toate practicile concertate dintre întreprinderi care au drept obiect sau drept efect împiedicarea, restrângerea sau denaturarea jocului concurenței;

(ii) abuzul pentru una sau mai multe întreprinderi a unei poziți dominante pe ansamblul teritoriilor din Comunitate sau Cisiordania și Fâșia Gaza sau într-o parte substanțială a acestora;

(iii) orice ajutor de stat care denaturează sau amenință să denatureze concurența favorizând anumite întreprinderi sau anumite producții.

(2) Părțile evaluează, dacă este necesar, orice practică contrară prezentului articol pe baza criteriilor care rezultă din aplicarea regulilor de concurență comunitare.

(3) Înainte de 31 decembrie 2001, comitetul mixt adoptă prin decizie normele necesare punerii în aplicare a alineatelor (1) și (2).

Până la adoptarea acestor norme, se aplică dispozițiile Acordului privind subvențiile și măsurile compensatorii cu titlul de norme de punere în aplicare a alineatului (1) litera (iii) și a părților pertinente ale alineatului (2).

(4) În ceea ce privește aplicarea alineatului (1) litera (iii), părțile recunosc faptul că Autoritatea Palestiniană poate dori să recurgă, în timpul perioadei de până la 31 decembrie 2001, la ajutorul de stat pentru întreprinderi pentru a-și rezolva problemele de dezvoltare specifice.

(5) Fiecare parte asigură transparența în domeniul ajutorului de stat, prin informarea anuală, între altele, a celeilalte părți cu privire la valoarea totală și repartizarea ajutorului acordat și prin furnizarea, la cerere, a informațiilor referitoare la regimurile de ajutor. La cererea unei părți, cealaltă parte furnizează informații cu privire la anumite cazuri speciale de ajutor de stat.

(6) În ceea ce privește produsele prevăzute în titlul I capitolul 2:

— alineatul (1) litera (iii) nu se aplică;

— orice practică contrară alineatului (1) litera (i) trebuie evaluată în conformitate cu criteriile stabilite de Comunitate pe baza articolelor 42 și 43 din Tratatul de instituire a Comunității Europene, în special a celor stabilite în Regulamentul nr. 26/62 al Consiliului.

(7) În cazul în care Comunitatea sau Autoritatea Palestiniană estimează că o practică este incompatibilă cu alineatul (1) din prezentul articol și:

— nu este corect tratată prin intermediul normelor de aplicare prevăzute în alineatul (3) sau

— în absența unor astfel de norme și dacă o astfel de practică cauzează sau amenință să cauzeze un prejudiciu grav intereselor celeilalte părți sau un prejudiciu important industriei sale naționale, inclusiv industriei serviciilor,

ea poate lua măsurile corespunzătoare după consultări în cadrul comitetului mixt sau în termen de treizeci de zile lucrătoare de la sesizarea acestuia.

În cazul practicilor incompatibile cu alineatul (1) litera (iii), aceste măsuri corespunzătoare nu pot, când li se aplică GATT, să fie adoptate numai în funcție de procedurile și în condițiile stabilite de acesta din urmă sau de către orice alt instrument pertinent negociat sub auspiciile sale și aplicabil între părți.

(8) Fără a aduce atingere dispozițiilor contrare adoptate în conformitate cu alineatul (3), părțile procedează la schimburi de informații ținând seama de limitele impuse prin secretul profesional și secretul comercial.

Articolul 31

Statele membre și Autoritatea Palestiniană modifică în mod progresiv, fără a aduce atingere angajamentelor în cadrul GATT, dacă este necesar, toate monopolurile de stat cu caracter comercial, astfel încât să garanteze că, până la 31 decembrie 2001, nu mai există discriminare în ceea ce privește condițiile de aprovizionare și de comercializare a bunurilor între resortisanții din statele membre și palestinienii din Cisiordania și Fâșia Gaza. Comitetul mixt este informat cu privire la măsurile adoptate pentru a pune în aplicare acest obiectiv.

Articolul 32

În ceea ce privește întreprinderile publice și întreprinderile cărora li s-au acordat drepturi speciale sau exclusive, comitetul mixt se asigură că, până la 31 decembrie 2001, nu se adoptă și nu se menține nici o măsură care afectează comerțul dintre Comunitate și Autoritatea Palestiniană, contrară intereselor părților. Această dispoziție nu aduce atingere executării, în drept sau în fapt, a sarcinilor particulare atribuite acestor întreprinderi.

Articolul 33

(1) Părțile acordă și garantează o protecție adecvată și efectivă a drepturilor de proprietate intelectuală, industrială și comercială în conformitate cu cele mai înalte standarde internaționale, inclusiv mijloacele eficiente pentru a respecta aceste drepturi.

(2) Punerea în aplicare a prezentului articol este examinată în mod periodic de către părți. În cazul unor dificultăți care intervin în domeniul proprietății intelectuale, industriale și comerciale și care afectează comerțul, consultările urgente au loc în cadrul comitetului mixt, la cererea uneia sau alteia dintre părți, pentru a ajunge la soluții satisfăcătoare pentru ambele părți.

Articolul 34

(1) Părțile se înțeleg cu privire la obiectivul care constă în liberalizarea reciprocă și progresivă a achizițiilor publice.

(2) Comitetul mixt ia măsurile necesare pentru punerea în aplicare a alineatului (1).







TITLUL III

COOPERARE ECONOMICĂ ȘI DEZVOLTARE SOCIALĂ

Articolul 35

Obiective

(1) Părțile se angajează să intensifice cooperarea economică în interesul lor reciproc și în conformitate cu obiectivele generale ale prezentului acord.

(2) Scopul cooperării este să susțină eforturile făcute de Autoritatea Palestiniană în vederea realizării unei dezvoltări economice și sociale durabile.

Articolul 36

Domeniul de aplicare

(1) Cooperarea este centrată în principal pe sectoarele care au dificultăți interne sau sunt afectate de procesul global de liberalizare a economiei Cisiordaniei și Fâșiei Gaza, în special prin liberalizarea comerțului dintre Cisiordania și Fâșia Gaza și Comunitate.

(2) De asemenea, cooperarea este centrată pe domeniile susceptibile de a apropia economiile Comunității și Cisiordaniei și Fâșiei Gaza, în special pe cele care generează o creștere durabilă și locuri de muncă.

(3) Cooperarea încurajează punerea în aplicare a măsurilor destinate dezvoltării cooperării regionale.

(4) Conservarea mediului și echilibrul ecologic sunt luate în considerare în punerea în aplicare a diverselor domenii ale cooperării economice pentru care sunt pertinente.

(5) Părțile pot conveni să extindă cooperarea economică la alte sectoare nereglementate de dispozițiile prezentului titlu.

Articolul 37

Metode și modalități

Cooperarea economică este pusă în aplicare în special prin:

(a) un dialog economic periodic între părți, care are în vedere toate domeniile politicii macroeconomice, în special politica bugetară, balanța de plăți și politica monetară;

(b) un schimb regulat de informații și de opinii în fiecare sector de cooperare, inclusiv organizarea de reuniuni ale funcționarilor și de experților;

(c) acțiunile de consultanță, de expertiză și de formare;

(d) executarea acțiunilor comune cum ar fi organizarea seminariilor și a atelierelor;

(e) asistență tehnică, administrativă și normativă;

(f) încurajarea constituirii de întreprinderi comune;

(g) difuzarea de informații privind cooperarea.

Articolul 38

Cooperare industrială

Cooperarea are în vedere în principal:

— să susțină Autoritatea Palestiniană în eforturile sale de modernizare și de diversificare a industriei, în special prin crearea unui climat favorabil dezvoltării sectorului privat și al industriei;

— să favorizeze cooperarea dintre operatorii economici ai celor două părți;

— să favorizeze cooperarea în materie de politică industrială, de competitivitate într-o economie deschisă și de modernizare și de dezvoltare a industriei;

— să susțină politici care tind să diversifice producția, exportul și debușeurile exterioare;

— să promoveze cercetarea și dezvoltarea, inovația și transferul tehnologiilor, în măsura în care este necesar pentru industrie;

— să dezvolte sau să valorifice resursele umane de care industria are nevoie;

— să faciliteze accesul la sistemele de finanțare de capital și de operații de risc în folosul industriei palestiniene.

Articolul 39

Investiții și promovarea investițiilor

Obiectivul cooperării este crearea unui climat favorabil și stabil pentru investiții în Cisiordania și în Fâșia Gaza.

Cooperarea ia forma unei promovări a investițiilor. Acest fapt implică stabilirea:

— unor proceduri administrative armonizate și simplificate;

— unor mecanisme de coinvestiții, în special pentru întreprinderile mici și mijlocii ale celor două părți;

— unor circuite de informație și de mijloace de depistare a posibilităților de investiții;

— unui climat favorabil investițiilor în Cisiordania și în Fâșia Gaza.

Cooperarea poate de asemenea să se extindă la conceperea și punerea în aplicare a proiectelor destinate achiziționării și utilizării efective a tehnologiilor de bază, aplicării normelor, dezvoltării resurselor umane (de exemplu, în domeniile tehnologice și gestionare) și creării de locuri de muncă.

Articolul 40

Standardizarea și evaluarea conformității

Obiectivul cooperării este reducerea decalajului care există între părți în materie de standarde și de proceduri de certificare.

În practică, cooperarea ia forma:

— unei promovări a utilizării reglementărilor tehnice comunitare și a standardelor și procedurilor europene de evaluare a conformității;

— unei ridicări a nivelului de evaluare a conformității realizate de către organismele de certificare și acreditare palestiniene;

— elaborării acordurilor de recunoaștere mutuală, dacă este cazul;

— unei cooperări în domeniul gestionării calității;

— punerii la punct a structurilor pentru protecția proprietății intelectuale, individuale și comerciale, pentru standardizare și stabilirea de standarde de calitate.

Articolul 41

Apropierea legislațiilor

Obiectivul cooperării este apropierea legislației Consiliului palestinian în raport cu cea a Comunității în domeniile reglementate de acord.

Articolul 42

Întreprinderile mici și mijlocii

Obiectivul cooperării este crearea unui mediu propice dezvoltării întreprinderilor mici și mijlocii pe piețele locale și de export, între altele prin:

— promovarea contactelor dintre întreprinderi, în special prin intermediul rețelelor și instrumentelor comunitare de promovare a cooperării și parteneriatului industrial;

— facilitarea accesului la finanțarea investițiilor;

— serviciile de informare și de ajutor;

— valorificarea resurselor umane în vederea unei stimulări a inovării și creării de proiecte și de activități comerciale.

Articolul 43

Servicii financiare

Obiectivul cooperării este îmbunătățirea și dezvoltarea serviciilor financiare.

Aceasta ia forma:

— unei încurajări pentru consolidarea și restructurarea sectorului financiar palestinian;

— unei îmbunătățiri a sistemelor palestiniene de contabilitate, de control și de reglementare a băncilor, asigurărilor și a altor ramuri ale sectorului financiar.

Articolul 44

Agricultură și pescuit

Obiectivul cooperării vizează în principal modernizarea și restructurarea agriculturii și a pescuitului, acolo unde este necesar acest lucru.

Cooperarea include modernizarea infrastructurilor și echipamentelor, dezvoltarea tehnicilor de ambalare, de depozitare și de comercializare și îmbunătățirea circuitelor de distribuție.

Aceasta este în special axată pe:

— crearea de piețe stabile;

— susținerea politicilor care vizează diversificarea producției, a exporturilor și a debușeurilor externe;

— reducerea dependenței alimentare;

— promovarea unei agriculturi și a unui pescuit care să protejeze mediul, având în vedere în special imperative de conservare și de gestionare rațională a resurselor halieutice;

— stabilirea de relații mai strânse, pe o bază voluntară, între grupurile de întreprinderi și organizațiile care reprezintă interesele profesionale;

— asistența și formarea tehnică;

— armonizarea standardelor fitosanitare și veterinare;

— dezvoltarea rurală integrată, inclusiv îmbunătățirea serviciilor de bază și dezvoltarea activităților economice asociate;

— cooperarea între zonele rurale și schimbul de experiență și de competență în materie de dezvoltare rurală.

Articolul 45

Dezvoltare socială

Părțile recunosc importanța dezvoltării sociale, care ar trebui să aibă loc împreună cu dezvoltarea economică. Acestea acordă o atenție specială respectării drepturilor sociale fundamentale.

Părțile acordă prioritate măsurilor destinate:

— promovării egalității dintre bărbați și femei și participării echilibrate a celor două sexe la procesul de luare a deciziei în domeniile economic și social, în special prin educație și media;

— dezvoltării planificării familiale și protecției mamei și copilului;

— îmbunătățirii sistemului de protecție socială;

— unei mai bune satisfaceri a nevoilor de sănătate;

— îmbunătățirii condițiilor de viață în zonele cu o densitate mare de populație situate în regiunile defavorizate;

— asigurării respectării drepturilor omului și a principiilor democratice, între altele pe calea dialogului socio-profesional.

Articolul 46

Transporturi

Obiectivele cooperării sunt:

— susținerea restructurării și modernizării drumurilor, porturilor și aeroporturilor;

— îmbunătățirea serviciilor de transport de călători și de mărfuri atât la nivel bilateral, cât și la nivel regional și

— stabilirea și aplicarea de standarde de exploatare comparabile cu cele în vigoare în Comunitate.

Domeniile de cooperare prioritare sunt:

— transportul rutier, inclusiv relaxarea progresivă a condițiilor de tranzit;

— gestionarea căilor ferate, a porturilor și a aeroporturilor, inclusiv sistemele de navigație și cooperarea între organele naționale corespunzătoare;

— modernizarea infrastructurilor rutiere, feroviare, portuare și aeroportuare care deservesc principalele axe de interes comun;

— legăturile transeuropene și axele de interes regional;

— renovarea echipamentelor tehnice în conformitate cu standardele comunitare aplicabile transporturilor rutiere și feroviare, containerizării și transbordării.

Articolul 47

Telecomunicații și tehnologii ale informațiilor

Cooperarea are în vedere stimularea dezvoltării economice și sociale și crearea unei societăți informaționale.

Cooperarea are drept prioritate:

— facilitarea colaborării în domeniul politicii telecomunicațiilor, dezvoltării de rețele și de infrastructuri necesare societății informaționale;

— stabilirea unui dialog privind societatea informațională și promovarea schimbului de informații și a organizării de seminarii și de conferințe în acest domeniu;

— promovarea și aplicarea de proiecte comune care au în vedere introducerea de noi servicii de telecomunicații și de aplicații în legătură cu societatea informațională;

— realizarea unui schimb de informații privind standardizarea, testele de conformitate și certificarea în domeniul tehnologiilor informației și comunicării;

— asigurarea interconexiunii și interoperabilității rețelelor și serviciilor telematice.

Articolul 48

Energie

Cooperarea în domeniul energiei are ca obiectiv să ajute Cisiordania și Fâșia Gaza să dobândească tehnologiile și infrastructurile esențiale dezvoltării lor, în special pentru a facilita legăturile dintre economia acestora și cea a Comunității.

Domeniile de cooperare prioritare sunt:

— promovarea energiilor regenerabile;

— promovarea economiilor de energie și a eficienței energetice;

— susținerea acțiunilor destinate facilitării tranzitului de gaze, de petrol și de electricitate și a cercetării aplicate în ceea ce privește rețelele de bănci de date în sectoarele economic și social, care conectează în special operatorii comunitari și palestinieni;

— susținerea modernizării și stabilirii de rețele de energie și a interconexiunii cu rețelele comunitare.

Articolul 49

Cooperarea științifică și tehnologică

Părțile fac eforturi ca să promoveze cooperarea în domeniul dezvoltării științifice și tehnologice.

Cooperarea are drept scop:

(a) încurajarea stabilirii de legături permanente între comunitățile științifice ale părților, în special: — prin facilitarea accesului instituțiilor palestiniene la programele comunitare de cercetare și de dezvoltare tehnologică în conformitate cu normele comunitare care reglementează participarea țărilor terțe la aceste programe; — prin asigurarea participării palestiniene la rețelele de cooperare descentralizată; — prin promovarea sinergiilor în domeniul formării și cercetării;

(b) îmbunătățirea capacităților palestiniene în domeniul cercetării;

(c) stimularea inovației tehnologice și a transferului de tehnologii și de competențe noi;

(d) încurajarea tuturor activităților care vizează stabilirea de sinergii la nivel regional.

Articolul 50

Mediu

Obiectivele cooperării sunt prevenirea deteriorării mediului, lupta contra poluării, protecția sănătății persoanelor și utilizarea rațională a resurselor naturale în vederea promovării unei dezvoltări durabile.

Cooperarea se referă în special la: deșertificare, gestionarea resurselor de apă, salinizare, impactul agriculturii asupra calității solurilor și apelor, utilizarea adecvată a energiei, impactul dezvoltării industriale în general și securitatea instalațiilor industriale în special, gestionarea deșeurilor, gestionarea integrată a zonelor sensibile, calitatea apei mării, controlul și prevenirea poluării marine, educația și sensibilizarea ecologică.

Cooperarea este facilitată de utilizarea de mijloace avansate de gestionare a mediului și de metode de supraveghere, inclusiv sistemele de informații privind mediul (SIM) și evaluarea impactului asupra mediului (EIA).

Articolul 51

Turism

Acțiunile prioritare ale cooperării au în vedere:

— promovarea investițiilor în turism;

— îmbunătățirea cunoașterii industriei turistice și întărirea coerenței politicilor care afectează turismul;

— promovarea unei bune distribuiri sezoniere a turismului;

— îmbunătățirea cooperării între regiunile și orașele din țările vecine;

— punerea în valoarea a importanței patrimoniului cultural pentru turism;

— realizarea unui turism mai competitiv prin susținerea unui profesionalism ridicat, pentru a garanta dezvoltarea echilibrată și durabilă a activității turistice.

Articolul 52

Cooperarea vamală

Cooperarea vamală este destinată să asigure respectarea dispozițiilor privind comerțul și să garanteze loialitatea acestuia.

Aceasta ar putea duce la următoarele tipuri de cooperare:

— schimburi de informații și programe de formare sub diverse forme;

— simplificarea controalelor și procedurilor de vămuire a mărfurilor;

— introducerea documentului administrativ unic și a unui sistem de legătură între regimurile de tranzit ale Comunității și ale Autorității Palestiniene și

— asistența tehnică furnizată de către experții Comunității.

Fără a aduce atingere altor forme de cooperare prevăzute în prezentul acord, autoritățile administrative ale părților își acordă asistență reciprocă în domeniul vamal.

Articolul 53

Cooperarea în materie de statistici

Principalul obiectiv al cooperării în acest domeniu ar trebui să fie asigurarea comparabilității și a utilității statisticilor privind comerțul exterior, finanțele și balanța de plăți, demografia, migrațiile, transporturile și comunicațiile și în general privind toate domeniile reglementate de către prezentul acord și care sunt folosite pentru stabilirea statisticilor.

Articolul 54

Cooperarea în domeniul politicii economice

Cooperarea are drept scop:

— schimbul de informații privind situația și perspectivele macroeconomice și strategiile de dezvoltare;

— analiza în comun a problemelor economice de interes reciproc și

— încurajarea cooperării dintre economiști și organele de decizie din Cisiordania și Fâșia Gaza și cei din Comunitate.

Articolul 55

Cooperare regională

În cadrul punerii în aplicare a cooperării economice în diferite domenii, părțile încurajează, prin sprijin tehnic, acțiunile destinate dezvoltării cooperării dintre Autoritatea Palestiniană și partenerii săi mediteraneeni.

Această cooperare constituie un element important al susținerii adus de către Comunitate dezvoltării regiunii în ansamblul său.

Se acordă prioritate acțiunilor care urmăresc:

— promovarea comerțului intraregional;

— dezvoltarea cooperării regionale în domeniul mediului;

— încurajarea dezvoltării infrastructurii de comunicare, necesară dezvoltării economice a regiunii;

— consolidarea dezvoltării cooperării tinerilor cu țările vecine.

În plus, părțile își consolidează cooperarea în domeniul dezvoltării regionale și al amenajării teritoriului.

În acest scop, por fi luate următoarele măsuri:

— acțiuni comune ale autorităților regionale și locale în domeniul dezvoltării economice și

— punerea în aplicare a mecanismelor de schimb de informații și de experiență.







TITLUL IV

COOPERAREA ÎN SECTOARELE AUDIOVIZUALULUI, CULTURII, INFORMAȚIEI ȘI COMUNICĂRII

Articolul 56

Părțile promovează cooperarea în sectorul audiovizual în interes reciproc. Acestea depun eforturi pentru a asocia Autoritatea Palestiniană inițiativelor Comunităților în acest sector, permițând astfel o cooperare în domenii cum ar fi coproducția, formarea, dezvoltarea și distribuirea.

Articolul 57

Părțile promovează cooperarea culturală. Acest domeniu de cooperare poate include activități comunitare privind în special traducerea, schimburile de artiști și de opere de artă, conservarea și restaurarea siturilor și monumentelor istorice și culturale, formarea persoanelor care lucrează în domeniul culturii, organizarea manifestărilor culturale cu caracter european, sensibilizarea reciprocă și difuzarea de informații privind manifestările culturale importante.

Articolul 58

Cele două părți se angajează să determine mijloacele de îmbunătățire semnificativă a situației în domeniul educației și de formare profesională. În acest sens, accesul femeilor la educație, inclusiv formarea tehnică, învățământul superior și formarea profesională, beneficiază de o atenție specială.

Pentru a ridica nivelul de calificare a personalului de conducere în sectoarele public și privat, cele două părți consolidează cooperarea lor în domeniul educației și al formării profesionale, precum și cooperarea dintre universități și întreprinderi.

Pregătirea tinerilor să devină cetățeni activi ai unei societăți civile democratice ar trebui să fie promovată în mod activ. Cooperarea în domeniul tineretului, inclusiv formarea de lucrători cu tinerii și lideri ai tinerilor, a schimburilor de tineri și activităților de serviciu voluntar, ar putea fi prin urmare susținută și dezvoltată.

O atenție deosebită se acordă acțiunilor și programelor care permit stabilirea de legături permanente (Med-Campus etc.) între organismele specializate din Comunitate și din Cisiordania și Fâșia Gaza, care pot încuraja colaborarea și schimbul de experiență și de resurse tehnice.

Articolul 59

Părțile promovează acțiunile de interes mutual în domeniul informației și comunicării.

Articolul 60

Cooperarea este pusă în aplicare în special prin:

(a) un dialog periodic între părți;

(b) un schimb periodic de informații și de opinii în fiecare sector de cooperare, inclusiv organizarea de reuniuni ale funcționarilor și experților;

(c) acțiuni de consultanță și de transfer de experiență și formarea de tineri diplomați palestinieni;

(d) executarea de acțiuni comune cum ar fi organizarea de seminarii și de ateliere;

(e) asistență tehnică, administrativă și normativă;

(f) difuzarea de informații privind activitățile de cooperare.







TITLUL V

COOPERARE FINANCIARĂ

Articolul 61

Pentru a atinge obiectivele prezentului acord, un program de cooperare financiară de ansamblu însoțit de resursele financiare necesare este pus la dispoziția Autorității Palestiniene în conformitate cu procedurile corespunzătoare.

Aceste proceduri vor fi convenite între cele două părți, prin instrumentele cele mai adecvate, după intrarea în vigoare a prezentului acord.

Cooperarea financiară este axată pe:

— mijloacele de contracarare a efectelor economice care rezultă, pentru Cisiordania și Fâșia Gaza, din instaurarea progresivă a unei zone de liber schimb, în special modernizarea și restructurarea industriei;

— instituțiile comerciale care asigură promovarea legăturilor comerciale cu piețele externe;

— măsurile de însoțire a politicilor puse în aplicare în sectorul social;

— îmbunătățirea infrastructurii economice și sociale;

— promovarea investițiilor private și a activităților generatoare de locuri de muncă în sectoarele productive;

— promovarea reformelor destinate modernizării economiei;

— serviciile;

— dezvoltarea urbană și rurală;

— mediul;

— crearea și îmbunătățirea instituțiilor necesare bunei funcționări a administrației publice palestiniene și progresului democrației și drepturilor omului.

Articolul 62

Pentru a asigura o abordare coordonată a problemelor macroeconomice și financiare excepționale care pot rezulta din aplicarea prezentului acord, părțile recurg la dialogul economic periodic prevăzut la titlul III pentru a supraveghea cu toată atenția dorită fluxurile comerciale și financiare dintre ele.







TITLUL VI

DISPOZIȚII INSTITUȚIONALE, GENERALE ȘI FINALE

Articolul 63

(1) Se înființează un comitet mixt pentru schimburile comerciale și cooperarea între Comunitatea Europeană și Autoritatea Palestiniană, denumit „comitet mixt” în prezentul acord. Comitetul mixt dispune de o putere de decizie în cazurile prevăzute în prezentul acord, precum și în celelalte cazuri în care o decizie este necesară pentru realizarea obiectivelor stabilite în prezentul acord.

Deciziile luate sunt obligatorii pentru părți, care sunt obligate să ia măsurile pe care le implică executarea lor.

(2) Comitetul mixt poate de asemenea să formuleze rezoluții, recomandări sau avize pe care le consideră oportune pentru realizarea obiectivelor comune și buna funcționare a prezentului acord.

(3) Comitetul mixt își stabilește regulamentul de procedură.

Articolul 64

(1) Comitetul mixt este format din reprezentanți ai Comunității și Autorității Palestiniene.

(2) Comitetul mixt se pronunță de comun acord între Comunitate și Autoritatea Palestiniană.

Articolul 65

(1) Președinția Comitetului mixt este exercitată prin rotație de către Comunitate și Autoritatea Palestiniană, în conformitate cu modalitățile stabilite în regulamentul de procedură.

(2) Comitetul mixt se reunește o dată pe an, în cazul în care este necesar, la inițiativa președintelui său.

Articolul 66

(1) Comitetul mixt poate decide să constituie orice alt comitet care poate să-l asiste în îndeplinirea misiunii sale.

(2) Comitetul mixt determină alcătuirea, misiunea și modul de funcționare al acestor comitete.

Articolul 67

(1) Fiecare parte poate să sesizeze comitetul mixt cu privire la orice diferend legat de aplicarea sau de interpretarea prezentului acord.

(2) Comitetul mixt poate soluționa diferendul prin decizie.

(3) Fiecare parte este obligată să ia măsurile pe care le implică executarea deciziei prevăzute la alineatul (2).

(4) În cazul în care nu este posibil să se rezolve diferendul în conformitate cu alineatul (2), fiecare dintre părți poate notifica celeilalte părți numirea unui arbitru; cealaltă parte este atunci obligată să numească un al doilea arbitru în termen de două luni.

Comitetul mixt numește un al treilea arbitru.

Deciziile arbitrilor sunt luate cu majoritate.

Fiecare parte la diferend este obligată să ia măsurile pe care le implică executarea deciziei arbitrilor.

Articolul 68

Nici o dispoziție a prezentului acord nu împiedică o parte să ia măsurile:

(a) pe care aceasta le consideră necesare pentru a preveni divulgarea de informații contrare intereselor esențiale pentru securitatea sa;

(b) care sunt referitoare la producția sau comerțul cu arme, muniții sau material de război sau la cercetarea, dezvoltarea sau la producția indispensabile apărării sale, cu condiția ca aceste măsuri să nu altereze condițiile de concurență pentru produsele care nu sunt destinate unor scopuri specific militare;

(c) pe care le consideră esențiale pentru a-și asigura propria securitate în caz de tulburări interne grave care aduc atingere menținerii legii și ordinii publice, în caz de război sau de tensiune internațională gravă care constituie un risc de război sau pentru a se achita de obligațiile pe care le-a acceptat pentru menținerea păcii și securității internaționale.

Articolul 69

În domeniile reglementate de prezentul acord și fără a aduce atingere oricărei dispoziții individuale care figurează în acesta:

— regimul aplicat de către Autoritatea Palestiniană în ceea ce privește Comunitatea nu poate determina nici o discriminare între statele membre, resortisanții acestora sau societățile și întreprinderile lor;

— regimul aplicat de către Comunitate în ceea ce privește Autoritatea Palestiniană nu poate determina nici o discriminare între membrii populației palestiniene sau între societățile sau întreprinderile din Cisiordania și Fâșia Gaza.

Articolul 70

(1) Părțile iau toate măsurile generale sau speciale necesare pentru a se achita de obligațiile lor în temeiul prezentului acord. Acestea se asigură că obiectivele enunțate în prezentul acord sunt realizate.

(2) În cazul în care o parte consideră că cealaltă nu a îndeplinit una dintre obligațiile care îi sunt impuse de prezentul acord, aceasta poate lua măsurile corespunzătoare. Înainte, aceasta trebuie, cu excepția situațiilor de urgență speciale, să furnizeze comitetului mixt toate informațiile pertinente necesare unei examinări aprofundate a situației în vederea identificării unei soluții acceptabile pentru părți.

La selectarea acestor măsuri, trebuie să se acorde prioritate celei care perturbă cel mai puțin funcționarea prezentului acord. Aceste măsuri sunt notificate de îndată comitetului mixt și fac obiectul unor consultări în cadrul acestuia la cererea celeilalte părți.

Articolul 71

Anexele 1, 2 și 3 și protocoalele nr. 1, 2 și 3 fac parte integrantă din prezentul acord.

Declarațiile care figurează în actul final fac parte integrantă din prezentul acord.

Articolul 72

În sensul prezentului acord, termenul „părți” are în vedere OLP, care acționează în numele Autorității Palestiniene, și Comunitatea, ambele acționând în conformitate cu competențele respective.

Articolul 73

Prezentul acord se aplică, pe de o parte, teritoriilor unde se aplică tratatele de instituire a Comunității Europene și a Comunității Europene a Cărbunelui și Oțelului în condițiile prevăzute de aceste tratate și, pe de altă parte, teritoriului Cisiordaniei și Fâșiei Gaza.

Articolul 74

Prezentul acord, redactat în dublu exemplar în limbile daneză, engleză, finlandeză, franceză, germană, greacă, italiană, olandeză, portugheză, spaniolă, suedeză și arabă, toate textele fiind egal autentice, este depus la Secretariatul General al Consiliului Uniunii Europene.

Articolul 75

(1) Prezentul acord este aprobat de către părțile contractante în conformitate cu propriile proceduri.

Acesta intră în vigoare în prima zi a lunii următoare datei la care părțile își notifică îndeplinirea procedurilor prevăzute în primul paragraf.

(2) La 4 mai 1999 cel târziu vor începe negocierile pregătitoare pentru încheierea unui acord de asociere euro-mediteranean. Până la încheierea acestui acord, prezentul acord rămâne în vigoare, sub rezerva modificărilor convenite între părți.

(3) Fiecare dintre părți poate denunța prezentul acord prin notificarea celeilalte părți. Acordul încetează să se aplice la șase luni după această notificare.

Hecho en Bruselas, el veinticuatro de febrero de mil novecientos noventa y siete.

Udfærdiget i Bruxelles den fireogtyvende februar nitten hundrede og syv og halvfems.

Geschehen zu Brüssel am vierundzwanzigsten Februar neunzehnhundertsiebenundneunzig.

Έγινε στις Βρυξέλλες, στις είκοσι τέσσερις Φεβρουαρίου χίλια εννιακόσια ενενήντα επτά.

Done at Brussels on the twenty-fourth day of February in the year one thousand nine hundred and ninety-seven.

Fait à Bruxelles, le vingt-quatre février mille neuf cent quatre-vingt-dix-sept.

Fatto a Bruxelles, addì ventiquattro febbraio millenovecentonovantasette.

Gedaan te Brussel, de vierentwintigste februari negentienhonderd zevenennegentig.

Feito em Bruxelas, em vinte e quatro de Fevereiro de mil novecentos e noventa e sete.

Tehty Brysselissä kahdentenakymmenentenäneljäntenä päivänä helmikuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugofjärde februari nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Lista anexelor







Anexa 1: Produse prevăzute la articolul 7 alineatul (1) Anexa 2: Produse prevăzute la articolul 7 alineatul (2) Anexa 3: Produse prevăzute la articolul 8 alineatul (2)

ANEXA 1

PRODUSE PREVĂZUTE LA ARTICOLUL 7 ALINEATUL (1)







Cod NC Descrierea mărfurilor 0403 Zară, lapte și smântână covăsite, iaurt, chefir și alte sortimente de lapte și smântână fermentate sau acidificate, chiar concentrate sau cu adaos de zahăr sau de alți îndulcitori sau aromatizate sau cu adaos de fructe, de fructe cu coajă sau de cacao: 0403 10 51 -0403 10 99 Iaurt, aromatizat sau cu adaos de fructe, de fructe cu coajă sau de cacao 0403 90 71 -0403 90 99 Altele, aromatizate sau cu adaos de fructe, de fructe cu coajă sau de cacao 0710 40 00 Porumb dulce (fiert sau nefiert în apă sau în abur), congelat 0711 90 30 Porumb dulce conservat provizoriu (de exemplu cu gaz sulfuros sau în saramură, în apă sulfuroasă sau cu adaos de alte substanțe care asigură provizoriu conservarea), dar impropriu consumului alimentar în această stare ex 15 17 Margarină; amestecuri sau preparate alimentare din grăsimi sau din uleiuri animale sau vegetale sau din fracțiuni ale diferitelor grăsimi sau uleiuri din prezentul capitol, altele decât grăsimile și uleiurile alimentare și fracțiunile acestora de la nr. 1516: 1517 10 10 Margarină, cu excepția margarinei lichide, cu un conținut de grăsimi din lapte de peste 10 %, dar de maximum 15 % din greutate 1517 90 10 Altele, cu un conținut de grăsime din lapte de peste 10 %, dar de maximum 15 % din greutate ex 17 04 Produse zaharoase (inclusiv ciocolată albă) fără cacao, cu excepția extractelor de lemn-dulce cu un conținut de peste 10 % de zaharoză fără adaos de alte materii, care intră sub incidența codului NC 1704 90 10 1806 Ciocolată și alte preparate alimentare care conțin cacao ex 19 01 Extracte de malț; preparate alimentare din făină, griș, amidon, fecule sau extracte de malț, care nu conțin pudră de cacao sau au un conținut de cacao de mai puțin de 50 % din greutate, nedenumite și necuprinse în altă parte; preparate alimentare din produsele de la nr. 0401-0404, care nu conțin pudră de cacao sau conțin mai puțin de 10 % în greutate, nedenumite și necuprinse în altă parte, cu excepția preparatelor care intră sub incidența codului NC 1901 90 91 ex 19 02 Paste alimentare, cu excepția pastelor alimentare umplute care intră sub incidența codurilor NC 1902 20 10 și 1902 20 30 ; cușcuș, chiar preparat 1903 Tapioca și înlocuitorii săi preparați din fecule, sub formă de fulgi, granule, bobițe, criblură sau forme similare 1904 Produse pe bază de cereale obținute prin expandare sau prăjire (de exemplu, fulgi de porumb); cereale, altele decât porumbul, sub formă de boabe, prefierte sau altfel preparate 1905 Produse de brutărie, de patiserie sau biscuiți, chiar cu adaos de cacao; hostii, capsule goale de tipul celor utilizate pentru medicamente, prescuri, paste uscate din făină, din amidon sau feculă în foi și produse similare 2001 90 30 Porumb dulce (Zea mays var. saccharata), preparat sau conservat în oțet sau acid acetic 2001 90 40 Ignami, batate și părți comestibile similare din plante cu un conținut de amidon sau de feculă egal sau mai mare de 5 % din greutate, preparate sau conservate în oțet sau acid acetic 2004 10 91 Cartofi sub formă de făină, griș sau fulgi, preparați sau conservați altfel decât în oțet sau acid acetic, congelați 2004 90 10 Porumb dulce (Zea mays var. saccharata), preparat sau conservat altfel decât în oțet sau acid acetic, congelat 2005 20 10 Cartofi sub formă de făină, griș sau fulgi, preparați sau conservați altfel decât în oțet sau acid acetic, necongelați 2005 80 00 Porumb dulce (Zea mays var. saccharata), preparat sau conservat altfel decât în oțet sau acid acetic, necongelat 2008 92 45 Preparate de tip müsli pe bază de fulgi de cereale neprăjiți 2008 99 85 Porumb, altul decât porumbul dulce (Zea mays var. saccharata), preparat sau conservat altfel, fără adaos de alcool sau de zahăr 2008 99 91 Ignami, batate și părți comestibile similare din plante cu un conținut de amidon sau de feculă egal sau mai mare de 5 %, preparate sau conservate altfel, fără adaos de alcool sau de zahăr 2101 10 98 Preparate pe bază de cafea 2101 20 98 Preparate pe bază de ceai sau mate 2101 30 19 Înlocuitori prăjiți ai cafelei, cu excepția cicorii 2101 30 99 Extracte, esențe și concentrate de înlocuitori prăjiți de cafea, cu excepția celor de cicoare prăjită 2102 10 31 -2102 10 39 Drojdii de panificație ex 21 03 Preparate pentru sosuri și sosuri preparate: — Maioneză 2105 Înghețate de consum, chiar cu conținut de cacao ex 21 06 Preparate alimentare nedenumite și necuprinse în altă parte, altele decât cele care intră sub incidența codurilor NC 2106 10 20 și 2106 90 92 și altele decât siropurile din zahăr aromatizate sau cu adaos de coloranți 2202 90 91 2202 90 95 2202 90 99 Băuturi nealcoolice, cu excepția sucurilor de fructe sau de legume care intră sub incidența codului NC 2009 , care conțin produse care intră sub incidența codurilor NC 0401 -0404 sau grăsimi care provin de la produse care intră sub incidența codurilor NC 0401 -0404 2905 43 00 Manitol 2905 44 D-glucitol (sorbitol) ex 3505 10 Dextrină și alte tipuri de amidon și fecule modificate, cu excepția tipurilor de amidon și feculelor esterificate și eterificate care intră sub incidența codului NC 3505 10 50 3505 20 Cleiuri pe bază de amidon sau de fecule, de dextrină sau de alte tipuri de amidon sau de fecule modificate 3809 10 Agenți de apretare sau de finisare, acceleratori de vopsire sau de fixare a materiilor colorante și alte produse și preparate (de exemplu, produse pentru scrobit și preparate pentru mordansare), de tipul celor utilizate în industria textilă, industria hârtiei, industria pielăriei sau în alte industrii similare, nedenumite și necuprinse în altă parte 3823 60 Sorbitol, altul decât cel care intră sub incidența codului NC 2905 44

ANEXA 2

PRODUSE PREVĂZUTE LA ARTICOLUL 7 ALINEATUL (2)







Cod NC Descrierea mărfurilor 1902 Paste alimentare și cușcuș: A — din grâu dur B — altele 1905 10 Pâine crocantă denumită Knäckebrot 1905 20 90 Turtă dulce și produse similare, care nu sunt în mod special destinate diabeticilor: A — cu un conținut de făină din cereale, altele decât grâul, mai mare de 15 % din conținutul total de făină B — altele ex 30 00 A Vafe și alveole: A1 — neumplute, chiar învelite A1a — cu un conținut de făină din cereale, altele decât grâul, mai mare de 15 % din conținutul total de făină A1b — altele A2 — altele: A2a — cu un conținut de grăsimi din lapte nu mai mic de 1,5 % sau cu un conținut de proteine din lapte nu mai mic de 2,5 % A2b — altele 1905 40 10 Pesmeți, cu adaos de zahăr, de miere, de alți îndulcitori, de ouă, de grăsimi, de brânză, de fructe, de cacao sau de produse similare: A — cu un conținut de făină din cereale, altele decât grâul, mai mare de 15 % din conținutul total de făină B — altele 1905 ex 30 00 ) + 9019) B Alte produse de brutărie, de patiserie sau biscuiți, chiar cu adaos de zahăr, de miere, de alți îndulcitori, de ouă, de grăsimi, de brânză, de fructe, de cacao sau de produse similare: B1 — cu adaos de ouă până la 2,5 % din greutate cel puțin B2 — cu adaos de fructe uscate sau de fructe cu coajă: B2a — cu un conținut de grăsimi din lapte nu mai mic de 1,5 % sau cu un conținut de proteine din lapte nu mai mic de 2,5 %: vezi anexa V B2b — altele B3 — cu un conținut de adaos de zahăr mai mic de 10 % și fără adaos de ouă, de fructe uscate sau de fructe cu coajă:

ANEXA 3

PRODUSE PREVĂZUTE LA ARTICOLUL 8 ALINEATUL (2)







Cod NC Descrierea mărfurilor 1704 90 39 /05 Bomboane și acadele 1806 32 00 /2 Ciocolată 1905 90 90 /7 Biscuiți și alveole 2005 20 90 /6 Chips și produse aperitive 6208 51 00 /2 Halate de baie din țesătură de tip buret 6302 60 00 Prosoape

Lista protocoalelor







Protocolul nr. 1: privind dispozițiile provizorii aplicabile importurilor în Uniunea Europeană de produse agricole, produse agricole transformate, pește și produse pescărești originare din Cisiordania și Fâșia Gaza Protocolul nr. 2: privind dispozițiile aplicabile importurilor în Cisiordania și Fâșia Gaza de produse agricole, produse agricole transformate, pește și produse pescărești originare din Uniunea Europeană Protocolul nr. 3: privind definiția noțiunii de „produse originare” și metodele de cooperare administrativă

▼M3

PROTOCOLUL NR. 1

privind dispozițiile provizorii aplicabile importurilor în Uniunea Europeană de produse agricole, produse agricole transformate, pește și produse pescărești originare din Cisiordania și Fâșia Gaza







1. Taxele vamale și taxele cu efect echivalent (inclusiv componenta agricolă a acestora) aplicabile la importul în Uniunea Europeană de produse originare din Cisiordania și Fâșia Gaza prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și enumerate în secțiunea 1 punctul (ii) din anexa 1 la Acordul privind agricultura din cadrul GATT, cu excepția lactozei chimic pure de la codul NC 1702 11 00 și a glucozei și siropului de glucoză care conțin în stare uscată minimum 99 % din greutate glucoză, de la codurile NC ex 1702 30 50 și ex 1702 30 90 , care sunt cuprinse în capitolul 1, se elimină temporar în conformitate cu dispozițiile din partea C punctul 1 litera (a) din Acordul sub forma unui schimb de scrisori între Uniunea Europeană și Autoritatea Palestiniană privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a prezentului acord, semnat în 2011.

2. Fără a aduce atingere condițiilor de la punctul 1 din prezentul protocol, în cazul produselor pentru care se aplică un preț de intrare în conformitate cu articolul 140a din Regulamentul (CE) nr. 1234/2007 al Consiliului ( 1 ) și pentru care Tariful vamal comun prevede aplicarea unor taxe vamale ad valorem și a unei taxe vamale specifice, se elimină doar partea ad valorem a taxei.

▼M1

ANEXA LA PROTOCOLUL 1







Codul NC (1) Descrierea (2) Reducerea dreptului vamal NCMF (%) (3) Contingentul tarifar (t, cu excepția unor indicații contrare) Reducerea dreptului vamal NCF dincolo de contingentul tarifar actual sau posibil (%) (3) Cantitatea de referință (t, cu excepția unor indicații contrare) Dispoziții specifice a b c d e 0409 00 00 Miere naturală 100 500 0 punctul 4 – creștere anuală de 250 t ex 0603 10 Flori și boboci de flori, tăiate (tăiați), proaspete (proaspeți) 100 2 000 0 punctul 4 – creștere anuală de 250 t 0702 00 00 Tomate roșii, proaspete sau refrigerate, de la 1 decembrie până la 31 martie 100 60 2 000 ex 0703 10 Ceapă, proaspătă sau refrigerată, de la 15 februarie până la 15 mai 100 60 0709 30 00 Pătlăgele vinete, proaspete sau refrigerate, de la 15 ianuarie până la 30 aprilie 100 60 3 000 ex 0709 60 Fructe din genul Capsicum sau genul Pimenta, proaspete sau refrigerate: 0709 60 10 Ardei grași 100 40 1 000 0709 60 99 Altele 100 80 0709 90 70 Dovlecei, proaspeți sau refrigerați, de la 1 decembrie până la sfârșitul lui februarie 100 60 300 ex 0709 90 90 Ceapă sălbatică din genul Muscari comosum, proaspătă sau refrigerată, de la 15 februarie până la 15 mai 100 60 0710 80 59 Fructe din genul Capsicum sau Pimenta, altele decât ardeii grași, ca atare sau preparate prin înăbușire sau fierbere în apă, congelate 100 80 0711 90 10 Fructe din specia Capsicum sau Pimenta, altele decât ardeii grași, conservate provizoriu, dar improprii pentru consumul imediat în această stare 100 80 0712 31 00 0712 32 00 0712 33 00 0712 39 00 Ciuperci, urechi de lemn (specia Auricularia), tremurici (specia Tremella) și trufe, deshidratate 100 500 0 ex 0805 10 Portocale, proaspete 100 60 25 000 ex 0805 20 Mandarine (inclusiv tangerine și satsumas); clementine, wilkings și hibrizi de fructe citrice, proaspete 100 60 500 0805 40 00 Grepfrut 100 80 ex 0805 50 10 Lămâi (Citrus limon, Citrus limonum), proaspete 100 40 800 0806 10 10 Struguri de masă proaspeți, de la 1 februarie până la 14 iulie 100 1 000 0 punctul 4 – creștere anuală de 500 t 0807 19 00 Pepeni galbeni (exclusiv pepeni verzi), proaspeți, de la 1 noiembrie până la 31 mai 100 50 10 000 0810 10 00 Căpșune proaspete, de la 1 noiembrie până la 31 martie 100 2 000 0 punctul 4 – creștere anuală de 500 t 0812 90 20 Portocale, conservate provizoriu, dar improprii pentru consumul imediat în această stare 100 80 0904 20 30 Fructe din genul Capsicum sau Pimenta, altele decât ardeii grași, deshidratate, fără a fi mărunțite sau măcinate 100 80 1509 10 Ulei de măsline virgine 100 2 000 0 punctul 4 – creștere anuală de 500 t 2001 90 20 Fructe din genul Capsicum, altele decât ardeii grași sau ardeii roșii, preparate sau conservate cu oțet sau acid acetic 100 80 2005 90 10 Fructe din specia Capsicum, altele decât ardeii grași sau ardeii roșii, preparate sau conservate altfel decât cu oțet sau acid acetic, necongelate 100 80 (1) Codurile NC corespund Regulamentului (CE) nr. 1789/2003 (JO L 281, 30.10.2003, p. 1). (2) Fără a aduce atingere normelor referitoare la interpretarea nomenclaturii combinate, se consideră că descrierea produselor are doar o valoare indicativă, regimul preferențial fiind determinat, în sensul prezentei anexe, de descrierea codurilor NC. În cazurile în care se indică codurile ex NC, regimul preferențial urmează să se determine prin aplicarea codului NC împreună cu descrierea corespunzătoare. (3) Reducerea drepturilor se aplică doar drepturilor vamale ad valorem. Cu toate acestea, pentru produsele care se încadrează la poziția 1509 10 , reducerea dreptului se aplică dreptului specific.

▼M3

PROTOCOLUL NR. 2

privind dispozițiile aplicabile importurilor în Cisiordania și Fâșia Gaza de produse agricole, produse agricole transformate, pește și produse pescărești originare din Uniunea Europeană







1. Produsele originare din Uniunea Europeană prevăzute în anexe sunt admise la import în Cisiordania și Fâșia Gaza în conformitate cu condițiile indicate mai jos și în anexe.

2. Taxele de import se elimină sau se reduc la nivelul indicat în coloana „a”, în limita contingentului tarifar anual precizat în coloana „b” și sub rezerva dispozițiilor specifice menționate în coloana „c”.

3. Pentru cantitățile importate peste contingentele tarifare, se aplică taxele vamale în vigoare pentru țări terțe, sub rezerva dispozițiilor specifice menționate în coloana „c”.

4. Pentru primul an de aplicare, volumele contingentelor tarifare și cantitățile de referință se calculează ca proporție din volumele de bază, ținând seama de perioada scursă înainte de data intrării în vigoare a prezentului protocol.

ANEXA 1 LA PROTOCOLUL NR. 2







Codul NC Denumirea mărfurilor Taxă (%) Contingent tarifar (t, cu excepția cazului în care se indică altfel) Dispoziții specifice a b c 0102 90 71 Bovine vii, cu greutatea mai mare de 300 kg, destinate sacrificării, altele decât junincile și vacile 0 300 0202 30 90 Carne de bovine, dezosată, exclusiv sferturile anterioare, sferturi „compensate”, gușă, garf și spată și piept tranșat, congelate 0 200 0206 22 00 Ficat de bovine comestibil, congelat 0 100 0406 Brânză și caș 0 200 0407 00 19 Ouă de păsări de curte, destinate incubației, altele decât cele de curcă sau de gâscă 0 120 000 bucăți 1101 00 15 Făină de grâu comun și de alac 0 13 000 2309 90 99 Alte preparate de tipul celor folosite pentru hrana animalelor 2 100

ANEXA 2 LA PROTOCOLUL NR. 2







PRODUSE MENȚIONATE LA ARTICOLUL 7 ALINEATUL (2) DIN ACORDUL DE ASOCIERE EURO-MEDITERANEEAN INTERIMAR Codul NC Denumirea mărfurilor 1902 Paste alimentare și cușcuș: A — de grâu dur B — altele 1905 10 Pâine crocantă denumită Knäckebrot 1905 20 90 Turtă dulce, nu specială pentru diabetici: A — cu un conținut de făină de cereale, altele decât grâul, mai mare de 15 % din greutate în raport cu conținutul total de făină B — altele ex 1905 32 A Vafe și alveole Al — neumplute, glasate sau neglasate Ala — cu un conținut de făină de cereale, altele decât grâul, mai mare de 15 % din greutate în raport cu conținutul total de făină Alb — altele A2 — altele A2a — cu un conținut de cel puțin 1,5 % grăsimi din lapte sau de cel puțin 2,5 % proteine din lapte A2b — altele 1905 40 10 Pesmet, cu adaos de zahăr, miere, alți îndulcitori, ouă, grăsimi, brânză, fructe, cacao sau similare: A — cu un conținut de făină de cereale, altele decât grâul, mai mare de 15 % din greutate în raport cu conținutul total de făină B — altele 1905 ex 31) B + ex 90) Alte produse de brutărie, cu adaos de zahăr, miere, alți îndulcitori, ouă, grăsimi, brânză, fructe, cacao sau similare: Bl — cu adaos de ouă de cel puțin 2,5 % din greutate B2 — cu adaos de fructe uscate sau nuci: B2a — cu un conținut de cel puțin 1,5 % grăsimi din lapte și de cel puțin 2,5 % proteine din lapte, a se vedea anexa V B2b — altele В3 — cu un conținut de zahăr adăugat mai mic de 10 % din greutate și fără adaos de ouă, fructe uscate sau nuci

▼M2

PROTOCOLUL NR. 3

privind definiția noțiunii de „produse originare” și metodele de cooperare administrativă

Cuprins TITLUL I DISPOZIȚII GENERALE Articolul 1 Definiții TITLUL II DEFINIȚIA NOȚIUNII DE „PRODUSE ORIGINARE” Articolul 2 Condiții generale Articolul 3 Cumulul în Comunitate Articolul 4 Cumulul în Cisiordania și în Fâșia Gaza Articolul 5 Produse obținute în întregime Articolul 6 Produse suficient prelucrate sau transformate Articolul 7 Prelucrări sau transformări insuficiente Articolul 8 Unitatea de luat în considerare Articolul 9 Accesorii, piese de schimb și utilaje Articolul 10 Seturi Articolul 11 Elemente neutre TITLUL III CONDIȚII TERITORIALE Articolul 12 Principiul teritorialității Articolul 13 Transport direct Articolul 14 Expoziții TITLUL IV RESTITUIRI SAU EXONERĂRI Articolul 15 Interzicerea restituirilor sau exonerărilor de taxe vamale TITLUL V DOVADA DE ORIGINE Articolul 16 Condiții generale Articolul 17 Procedura de eliberare a unui certificat de circulație a mărfurilor EUR.1 sau EUR-MED Articolul 18 Certificate de circulație a mărfurilor EUR.1 sau EUR-MED eliberate a posteriori Articolul 19 Eliberarea unui duplicat al certificatului de circulație a mărfurilor EUR.1 sau EUR-MED Articolul 20 Eliberarea certificatelor de circulație a mărfurilor EUR.1 sau EUR-MED pe baza dovezii de origine eliberate sau întocmite anterior Articolul 21 Separarea contabilă Articolul 22 Condiții de întocmire a unei declarații pe factură sau a unei declarații pe factură EUR-MED Articolul 23 Exportator autorizat Articolul 24 Valabilitatea dovezii de origine Articolul 25 Prezentarea dovezii de origine Articolul 26 Importul prin loturi eșalonate Articolul 27 Exceptări de la obligația prezentării dovezii de origine Articolul 28 Documente justificative Articolul 29 Păstrarea dovezilor de origine și a documentelor justificative Articolul 30 Neconcordanțe și erori formale Articolul 31 Valori exprimate în euro TITLUL VI METODE DE COOPERARE ADMINISTRATIVĂ Articolul 32 Asistența reciprocă Articolul 33 Controlul dovezii de origine Articolul 34 Soluționarea litigiilor Articolul 35 Sancțiuni Articolul 36 Zone libere TITLUL VII CEUTA ȘI MELILLA Articolul 37 Aplicarea protocolului Articolul 38 Condiții speciale TITLUL VIII DISPOZIȚII FINALE Articolul 39 Modificările protocolului Articolul 40 Dispoziții tranzitorii privind mărfurile aflate în tranzit sau în antrepozit Anexa I Note introductive la lista de la anexa II Anexa II Lista prelucrărilor sau transformărilor care trebuie aplicate materialelor neoriginare pentru ca produsul fabricat să poată obține caracterul originar Anexa IIIa Model de certificat de circulație a mărfurilor EUR.1 și de cerere de certificat de circulație a mărfurilor EUR.1 Anexa IIIb Model de certificat de circulație a mărfurilor EUR-MED și de cerere de certificat de circulație a mărfurilor EUR-MED Anexa IVa Textul declarației pe factură Anexa IVb Textul declarației pe factură EUR-MED Declarații comune Declarația comună privind Principatul Andorra Declarația comună privind Republica San Marino







TITLUL I

DISPOZIȚII GENERALE

Articolul 1

Definiții

În sensul prezentului protocol, se înțelege prin:

(a) „fabricare”: orice prelucrare sau transformare, inclusiv asamblarea sau operațiunile specifice;

(b) „material”: orice ingredient, orice materie primă, orice componentă sau parte etc. utilizată la fabricarea produsului;

(c) „produs”: produsul obținut, chiar dacă este destinat să fie utilizat ulterior în cursul unei alte operațiuni de fabricare;

(d) „mărfuri”: materialele și produsele;

(e) „valoarea în vamă”: valoarea determinată în conformitate cu Acordul din 1994 privind aplicarea articolului VII din Acordul General pentru Tarife și Comerț (Acord privind valoarea în vamă a OMC);

(f) „prețul franco fabrică”: prețul plătit pentru produs producătorului din Comunitate sau din Cisiordania și din Fâșia Gaza în întreprinderea căruia s-a efectuat ultima prelucrare sau transformare, inclusiv valoarea tuturor materialelor folosite, cu deducerea tuturor taxelor interne care sunt sau pot fi restituite când produsul obținut este exportat;

(g) „valoarea materialelor”: valoarea în vamă la momentul importului a materialelor neoriginare folosite sau, dacă aceasta nu se cunoaște sau nu poate fi stabilită, primul preț verificabil plătit pentru materiale în Comunitate sau în Cisiordania și în Fâșia Gaza;

(h) „valoarea materialelor originare”: valoarea acestor materiale după cum este definită la litera (g) aplicată mutatis mutandis;

(i) „valoarea adăugată”: prețul franco fabrică, din care se scade valoarea în vamă a tuturor materialelor utilizate originare din celelalte țări menționate la articolele 3 și 4 cu care cumulul este aplicabil sau, în cazul în care valoarea în vamă nu este cunoscută sau nu poate fi stabilită, primul preț verificabil plătit pentru aceste materiale în Comunitate sau în Cisiordania și Fâșia Gaza;

(j) „capitole” și „poziții”: capitolele și pozițiile (cu patru cifre) utilizate în nomenclatura care constituie Sistemul armonizat de denumire și codificare a mărfurilor, denumit în prezentul protocol „Sistemul armonizat” sau „SA”;

(k) „clasificat”: termen care face trimitere la clasificarea unui produs sau a unui material într-o poziție determinată;

(l) „lot”: produsele trimise simultan de același transportator către același destinatar sau transportate cu un document de transport unic de la exportator la destinatar sau, în absența unui asemenea document, cu o factură unică;

(m) „teritorii”: teritoriile, inclusiv apele teritoriale.







TITLUL II

DEFINIȚIA NOȚIUNII DE „PRODUSE ORIGINARE”

Articolul 2

Condiții generale

(1) În scopul aplicării acordului, sunt considerate ca produse originare din Comunitate:

(a) produsele obținute în întregime în Comunitate, în sensul articolului 5;

(b) produsele obținute în Comunitate care conțin materiale care nu au fost obținute în întregime în Comunitate, cu condiția ca aceste materiale să fi făcut obiectul unor prelucrări sau transformări suficiente în Comunitate, în sensul articolului 6;

(c) mărfurile originare din Spațiul Economic European (SEE) în sensul Protocolului nr. 4 la Acordul SEE.

(2) În scopul aplicării acordului, sunt considerate ca produse originare din Cisiordania și din Fâșia Gaza:

(a) produsele obținute în întregime în Cisiordania și în Fâșia Gaza în sensul articolului 5;

(b) produsele obținute în Cisiordania și în Fâșia Gaza care conțin materiale care nu au fost obținute în întregime în Cisiordania și în Fâșia Gaza, cu condiția ca aceste materiale să fi făcut obiectul unor prelucrări sau transformări suficiente în Cisiordania și în Fâșia Gaza, în sensul articolului 6.

(3) Prevederile alineatului (1) litera (c) se aplică numai în condițiile existenței unui acord de liber schimb încheiat între Cisiordania și Fâșia Gaza, pe de o parte, și statele membre ale SEE și AELS (Islanda, Liechtenstein și Norvegia), de cealaltă parte.

Articolul 3

Cumulul în Comunitate

(1) Fără a aduce atingere dispozițiilor articolului 2 alineatul (1), produsele sunt considerate ca originare din Comunitate dacă sunt obținute acolo și conțin materiale originare din Elveția (inclusiv Liechtenstein) ( 2 ), Islanda, Norvegia, Turcia sau din Comunitate, cu condiția ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(2) Fără a aduce atingere dispozițiilor articolului 2 alineatul (1), produsele sunt considerate ca originare din Comunitate dacă sunt obținute acolo și conțin materiale originare din Insulele Feroe sau din orice țară care participă la parteneriatul euro-mediteraneean, pe baza Declarației de la Barcelona adoptate cu ocazia Conferinței euro-mediteraneene care a avut loc în 27 și 28 noiembrie 1995, cu excepția Turciei, cu condiția ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(3) Atunci când transformarea sau prelucrarea efectuate în Comunitate se limitează la operațiunile menționate la articolul 7, produsul obținut este considerat ca originar din Comunitate numai atunci când valoarea adăugată în acest spațiu este mai mare decât valoarea materialelor utilizate originare din oricare dintre celelalte țări menționate la alineatele (1) și (2). În caz contrar, produsul obținut se consideră a fi originar din țara din care provin materialele originare cu valoarea cea mai mare folosite în procesul de fabricare în Comunitate.

(4) Produsele originare din una dintre țările menționate la alineatele (1) și (2) care nu sunt supuse niciunei transformări sau prelucrări în Comunitate își mențin originea atunci când sunt exportate în una dintre aceste țări.

(5) Cumulul prevăzut la acest articol poate fi aplicat numai cu condiția ca:

(a) un acord de comerț preferențial, în conformitate cu articolul XXIV din Acordul General pentru Tarife și Comerț (GATT), să fie aplicabil între țările implicate în dobândirea caracterului originar și țara de destinație;

(b) materialele și produsele să fi dobândit caracter originar prin aplicarea unor reguli de origine identice cu cele indicate în prezentul protocol; și

(c) să fi fost publicate informări privind îndeplinirea condițiilor necesare pentru aplicarea cumulului în Jurnalul Oficial al Uniunii Europene (seria C) și în Cisiordania și Fâșia Gaza, în conformitate cu procedurile lor specifice.

Cumulul prevăzut de prezentul articol se aplică de la data indicată în informarea publicată în Jurnalul Oficial al Uniunii Europene (seria C).

Comunitatea furnizează Cisiordaniei și Fâșiei Gaza, prin intermediul Comisiei Comunităților Europene, informații detaliate privind acordurile, inclusiv datele intrării lor în vigoare, precum și regulile de origine corespunzătoare acestora care sunt aplicate cu celelalte țări menționate la alineatele (1) și (2).

Articolul 4

Cumulul în Cisiordania și în Fâșia Gaza

(1) Fără a aduce atingere dispozițiilor articolului 2 alineatul (2), produsele sunt considerate ca originare din Cisiordania și din Fâșia Gaza dacă sunt obținute acolo și conțin materiale originare din Elveția (inclusiv Liechtenstein) ( 3 ), Islanda, Norvegia, Turcia sau din Comunitate, cu condiția ca prelucrarea sau transformarea efectuată în Cisiordania și în Fâșia Gaza să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(2) Fără a aduce atingere dispozițiilor articolului 2 alineatul (2), produsele sunt considerate ca originare din Cisiordania și din Fâșia Gaza dacă sunt obținute acolo și conțin materiale originare din Insulele Feroe sau din orice țară care participă la parteneriatul euro-mediteraneean, pe baza Declarației de la Barcelona adoptate cu ocazia Conferinței euro-mediteraneene care a avut loc în 27 și 28 noiembrie 1995, cu excepția Turciei, cu condiția ca prelucrarea sau transformarea efectuată în Cisiordania și în Fâșia Gaza să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(3) Atunci când transformarea sau prelucrarea efectuate în Cisiordania și în Fâșia Gaza se limitează la operațiunile menționate la articolul 7, produsul obținut este considerat ca originar din Cisiordania și din Fâșia Gaza numai atunci când valoarea adăugată în acest spațiu este mai mare decât valoarea materialelor utilizate originare din oricare dintre celelalte țări menționate la alineatele (1) și (2). În caz contrar, produsul obținut este considerat ca fiind originar din țara din care provin materialele originare cu valoarea cea mai mare folosite în procesul de fabricare în Cisiordania și în Fâșia Gaza.

(4) Produsele originare din una dintre țările menționate la alineatele (1) și (2) care nu sunt supuse niciunei transformări sau prelucrări în Cisiordania și în Fâșia Gaza își mențin originea atunci când sunt exportate în una dintre aceste țări.

(5) Cumulul prevăzut la acest articol poate fi aplicat numai cu condiția ca:

(a) un acord de comerț preferențial, în conformitate cu articolul XXIV din Acordul General pentru Tarife și Comerț (GATT), să fie aplicabil între țările implicate în dobândirea caracterului originar și țara de destinație;

(b) materialele și produsele să fi dobândit caracter originar prin aplicarea unor reguli de origine identice cu cele indicate în prezentul protocol; și

(c) să fi fost publicate informări privind îndeplinirea condițiilor necesare pentru aplicarea cumulului în Jurnalul Oficial al Uniunii Europene (seria C) și în Cisiordania și Fâșia Gaza, în conformitate cu procedurile lor specifice.

Cumulul prevăzut de prezentul articol se aplică de la data indicată în informarea publicată în Jurnalul Oficial al Uniunii Europene (seria C).

Cisiordania și Fâșia Gaza furnizează Comunității, prin intermediul Comisiei Comunităților Europene, informații detaliate privind acordurile, inclusiv datele intrării lor în vigoare, precum și regulile de origine corespunzătoare acestora care sunt aplicate cu celelalte țări menționate la alineatele (1) și (2).

Articolul 5

Produse obținute în întregime

(1) Sunt considerate ca „obținute în întregime” în Comunitate sau în Cisiordania și în Fâșia Gaza:

(a) produsele minerale extrase din solul lor sau din platoul lor continental al mărilor și oceanelor;

(b) produsele vegetale recoltate pe teritoriul lor;

(c) animalele vii născute și crescute pe teritoriul lor;

(d) produsele care provin de la animale vii crescute pe teritoriul lor;

(e) produsele obținute din vânătoarea și pescuitul practicate pe teritoriul lor;

(f) produsele care provin din pescuitul marin și alte produse extrase din mare în afara apelor teritoriale ale Comunității sau ale Cisiordaniei și Fâșiei Gaza de către navele acestora;

(g) produsele fabricate la bordul navelor fabrică pe care le dețin, exclusiv din produsele prevăzute la litera (f);

(h) articolele uzate destinate numai recuperării materiilor prime, inclusiv anvelopele uzate destinate reșapării sau folosirii ca deșeuri;

(i) deșeurile rezultate din operațiuni de prelucrare efectuate pe teritoriul lor;

(j) produsele extrase din sol sau din subsolul marin în afara apelor lor teritoriale, cu condiția să aibă drepturi exclusive de exploatare a acestui sol sau subsol;

(k) mărfurile care sunt fabricate pe teritoriul lor exclusiv din produsele prevăzute la literele (a)-(j).

(2) Expresiile „navele lor” și „navelor lor fabrică” de la alineatul (1) literele (f) și (g) nu se aplică decât navelor și navelor fabrică:

(a) care sunt înmatriculate sau înregistrate într-un stat membru al Comunității sau în Cisiordania și în Fâșia Gaza;

(b) care arborează pavilionul unui stat membru al Comunității sau al Cisiordaniei și Fâșiei Gaza;

(c) care aparțin în proporție de cel puțin 50 % unor resortisanți ai statelor membre ale Comunității sau ai Cisiordaniei și Fâșiei Gaza sau unei societăți al cărei sediu principal este situat într-unul dintre aceste state, al (ai) cărei manager(i) sau președinte al consiliului de administrație sau al consiliului de supraveghere și majoritatea membrilor acestor consilii sunt resortisanți ai statelor membre ale Comunității sau ai Cisiordaniei și Fâșiei Gaza și, în plus, în cazul societăților de persoane sau al societăților cu răspundere limitată, cu un capital din care cel puțin jumătate aparține acestor state sau unor organisme publice sau resortisanți ai acestora;

(d) ai căror căpitani și ofițeri sunt resortisanți ai statelor membre ale Comunității sau ai Cisiordaniei și Fâșiei Gaza; și

(e) al căror echipaj este alcătuit în proporție de cel puțin 75 % din resortisanți ai statelor membre ale Comunității sau ai Cisiordaniei și Fâșiei Gaza.

Articolul 6

Produse suficient prelucrate sau transformate

(1) Pentru aplicarea articolului 2, produsele care nu sunt obținute în întregime sunt considerate ca suficient prelucrate sau transformate când sunt îndeplinite condițiile stabilite în lista de la anexa II.

Condițiile menționate mai sus indică, pentru toate produsele reglementate de acord, prelucrarea sau transformarea necesară a materialelor neoriginare folosite la fabricarea lor și se aplică în mod exclusiv acestor materiale. În consecință, dacă un produs care a dobândit caracterul originar prin îndeplinirea condițiilor stabilite în listă este folosit în procesul de fabricare a unui alt produs, condițiile aplicabile produsului în care este încorporat nu îi sunt aplicabile și nu se iau în considerare posibilele materiale neoriginare folosite la fabricarea sa.

(2) Fără a aduce atingere alineatului (1), materialele neoriginare care, în conformitate cu condițiile stabilite în lista din anexa II, nu trebuie folosite la fabricarea unui produs pot fi totuși utilizate, cu condiția ca:

(a) valoarea lor totală să nu depășească 10 % din prețul franco fabrică al produsului;

(b) aplicarea prezentului alineat să nu determine depășirea procentelor indicate în listă pentru valoarea maximă a materialelor neoriginare.

Prezentul alineat nu se aplică produselor care intră sub incidența capitolelor 50-63 din Sistemul armonizat.

(3) Alineatele (1) și (2) se aplică sub rezerva prevederilor articolului 7.

Articolul 7

Prelucrări sau transformări insuficiente

(1) Fără a aduce atingere alineatului (2), următoarele operațiuni sunt considerate ca fiind prelucrări sau transformări insuficiente pentru a conferi caracterul originar, indiferent dacă sunt îndeplinite sau nu condițiile de la articolul 6:

(a) operațiuni pentru asigurarea păstrării în stare bună a produselor în timpul transportului și al depozitării;

(b) desfacerea și asamblarea pachetelor;

(c) spălarea, curățarea; îndepărtarea prafului, a oxidului, a uleiului, a vopselei sau a altor acoperitori;

(d) călcarea sau presarea textilelor;

(e) operațiunile simple de vopsire și lustruire;

(f) decorticarea, albirea parțială sau totală, netezirea și glazurarea cerealelor și a orezului;

(g) operațiunile de colorare a zahărului sau de formare a bucăților de zahăr;

(h) înlăturarea pieliței, scoaterea sâmburilor și cojirea fructelor, nucilor și legumelor;

(i) ascuțirea, simpla măcinare sau simpla tăiere;

(j) cernerea, alegerea, sortarea, clasificarea, scalarea, asortarea (inclusiv alcătuirea seturilor de articole);

(k) simpla punere în sticle, doze, flacoane, saci, cutii, lăzi, fixarea pe planșete sau panouri etc. și toate celelalte operațiuni simple de ambalare;

(l) aplicarea sau imprimarea pe produse sau pe ambalajele acestora de mărci, etichete, logouri sau de alte semne distinctive similare;

(m) simpla amestecare a produselor, chiar din categorii diferite;

(n) simpla asamblare a părților de articole în vederea constituirii unui articol complet sau demontarea produsului în părți;

(o) o combinare a două sau mai multe operațiuni prevăzute la literele (a)-(n);

(p) sacrificarea animalelor.

(2) Toate operațiunile efectuate fie în Comunitate, fie în Cisiordania și în Fâșia Gaza asupra unui anumit produs sunt considerate împreună atunci când se stabilește dacă prelucrarea sau transformarea suferită de produsul respectiv trebuie considerată ca insuficientă în sensul alineatului (1).

Articolul 8

Unitatea de luat în considerare

(1) Unitatea de luat în considerare pentru aplicarea prevederilor prezentului protocol este produsul reținut ca unitate de bază pentru determinarea clasificării bazate pe nomenclatura Sistemului armonizat.

În consecință:

(a) în cazul în care un produs compus dintr-un grup sau un ansamblu de articole este clasificat în conformitate cu Sistemul armonizat la o singură poziție, ansamblul constituie unitatea de luat în considerare;

(b) în cazul în care un lot este compus dintr-un anumit număr de produse identice clasificate la aceeași poziție din Sistemul armonizat, dispozițiile prezentului protocol se aplică fiecăruia dintre aceste produse luat în considerare în mod individual.

(2) Atunci când, prin aplicarea regulii generale 5 din Sistemul armonizat, ambalajele sunt clasificate împreună cu produsul pe care îl conțin, acestea trebuie să fie considerate ca formând un tot cu produsul în scopul determinării originii.

Articolul 9

Accesorii, piese de schimb și utilaje

Accesoriile, piesele de schimb și utilajele livrate cu un echipament, o mașină, un aparat sau un vehicul care fac parte din echipamentul normal și sunt incluse în preț sau nu sunt facturate separat sunt considerate ca formând un tot cu echipamentul, mașina, aparatul sau vehiculul în cauză.

Articolul 10

Seturi

Seturile, în sensul regulii generale 3 din Sistemul armonizat, sunt considerate ca fiind originare, cu condiția ca toate produsele care intră în compunerea lor să fie originare. Cu toate acestea, un set compus din produse originare și neoriginare este considerat ca fiind originar în ansamblul său, cu condiția ca valoarea produselor neoriginare să nu depășească 15 % din prețul franco fabrică al setului.

Articolul 11

Elemente neutre

Pentru a determina dacă un produs este originar, nu este necesar să se stabilească originea următoarelor elemente care pot fi folosite la fabricarea sa:

(a) energie și combustibili;

(b) instalații și echipamente;

(c) mașini și unelte;

(d) mărfuri care nu intră sau care nu sunt destinate să intre în compoziția finală a produsului.







TITLUL III

CONDIȚII TERITORIALE

Articolul 12

Principiul teritorialității

(1) Sub rezerva prevederilor articolului 2 alineatul (1) litera (c), ale articolelor 3 și 4 și ale alineatului (3) al prezentului articol, condițiile de dobândire a caracterului de produs originar prevăzute la titlul II trebuie îndeplinite fără întrerupere în Comunitate sau în Cisiordania și Fâșia Gaza.

(2) Sub rezerva prevederilor articolelor 3 și 4, în cazul în care mărfurile originare exportate din Comunitate sau din Cisiordania și din Fâșia Gaza în altă țară sunt returnate, ele trebuie considerate ca fiind neoriginare, cu excepția cazului în care se poate demonstra, într-un mod considerat satisfăcător de autoritățile vamale:

(a) că mărfurile returnate sunt aceleași cu cele care au fost exportate; și

(b) că acestea nu au făcut obiectul niciunei operațiuni care depășește ceea ce este necesar pentru a fi păstrate în stare bună cât timp au fost pe teritoriul țării respective sau în timpul exportării lor.

(3) Dobândirea caracterului originar în conformitate cu condițiile de la titlul II nu este afectată de prelucrările sau transformările efectuate în afara Comunității sau Cisiordaniei și Fâșiei Gaza asupra materialelor exportate din Comunitate sau din Cisiordania și Fâșia Gaza și re